PROJEKTS

**Par saistošo noteikumu Nr. \_\_\_/2024 “Alūksnes novada pašvaldības līdzdalības budžeta nolikums” izdošanu**

Pamatojoties uz Pašvaldību likuma 61. pantu,

Apstiprināt saistošos noteikumus Nr. \_\_/2024 “Alūksnes novada pašvaldības līdzdalības budžeta nolikums”.

**Alūksnes novada pašvaldības līdzdalības budžeta nolikums**

*Izdoti saskaņā ar Pašvaldību likuma 61. pantu*

1. **Vispārīgie jautājumi**
	1. Saistošie noteikumi (turpmāk – nolikums) nosaka kārtību, kādā Alūksnes novada pašvaldība (turpmāk – pašvaldība) organizē līdzdalības budžeta projektu ideju konkursu (turpmāk – konkurss) un piešķir finansējumu Alūksnes novada pašvaldības līdzdalības budžeta projektu ideju (turpmāk – projekti) īstenošanai, tostarp:
	2. finansējuma piešķiršanas nosacījumus;
	3. projekta ideju pieteikuma iesniegšanu un konkursa norisi;
	4. projekta dokumentus, to noformēšanas prasības un iesniegšanas kārtību;
	5. projekta ideju pieteikumu izvērtēšanu, balsošanu, lēmuma pieņemšanu un projekta realizāciju.
2. Konkursa mērķis ir veicināt sabiedrības iesaisti, iniciatīvu un līdzdalību Alūksnes novada publiskās teritorijas attīstībā un pašvaldībai iegūt atgriezenisko saiti par nepieciešamajiem vides uzlabojumiem.

3. Līdzdalības budžeta plānošanas teritorija ir viena – visa pašvaldības administratīvā teritorija.

4. Konkursu organizē pašvaldības iestāde Alūksnes novada pašvaldības Centrālā administrācija.

5. Konkursā atbalstītās projektu idejas tiek finansētas no pašvaldības ikgadējā budžetā tam paredzētiem līdzekļiem.

1. **Finansējuma piešķiršanas nosacījumi**

6. Konkrētajā gadā konkursa realizācijai pieejamo kopējo finansējumu nosaka kārtējā gada budžeta ietvaros. Vienas projekta idejas realizācijai piešķir ne vairāk kā kopējo pieejamo finansējumu (ieskaitot visus nodokļu maksājumus). Kārtējā gadā finansējumu piešķir ne vairāk kā 2 (diviem) projektiem, nepārsniedzot kopējo pieejamo finansējumu.

7. Konkursam iesniedzamajām projektu idejām ir jāatbilst šādiem kritērijiem:

7.1. projekta realizēšanas vieta ir publiskā lietošanā esošs pašvaldības īpašums Alūksnes novadā;

 7.2. iesniegtajai tāmei jāatbilst realizējamajām projektu idejas iespējām, paredzētajiem

 ieguldījumiem jābūt ekonomiski pamatotiem un tajā jāiekļauj visas iespējamās izmaksas bez

 papildus finansējuma piesaistes (piemēram, ziedojumi un dāvinājumi);

7.3. projekta mērķis nodrošina pašvaldības autonomo funkciju īstenošanu saskaņā ar Pašvaldību likuma 4. pantu;

7.4. projekts ir saistīts ar jaunas infrastruktūras radīšanu un/vai jau esošas infrastruktūras uzlabošanu un šiem uzlabojumiem ir sabiedriski nozīmīga vērtība, kā arī projekta idejas rezultāts būs plaši pieejams iedzīvotājiem;

7.5. projekta ideja atbilst pašvaldības plānošanas un attīstības dokumentiem: Alūksnes novada attīstības programmai 2022.-2027. gadam rīcības plāna uzdevumiem un Alūksnes novada teritorijas plānojumam 2015. – 2027.gadam ;

7.6. projekta rezultātu neplāno izmantot komercdarbībai un peļņas gūšanai, tam nav reliģisks vai politisks raksturs;

7.7. pašvaldībai ir tiesības saprātīgi samazināt projektā paredzētās izmaksas saskaņā ar veiktajām iepirkuma procedūrām;

 7.8. jāparedz pilnīga iesniegtās idejas realizācija, nav pieļaujams īstenot projektu vairākās

kārtās.

8. Attiecīgajā gadā apstiprināto projektu neapgūtais līdzdalības budžeta finansējums tiek pārcelts attiecīgo projektu īstenošanai nākamajā gadā.

1. **Prasības projekta iesniedzējam un konkursa norise**

9. Projekta idejas pieteikuma iesniedzējs ir fiziska persona, kura ir sasniegusi 16 gadu vecumu, vai biedrība vai nodibinājums (turpmāk – iesniedzējs), kurā nav pašvaldības dalības.

10. Lēmumu par konkursa izsludināšanu pieņem pašvaldības izpilddirektors. Paziņojumu par izsludināto konkursu un citu ar konkursu saistīto publisko informāciju pašvaldība publicē tās tīmekļa vietnē [www.aluksne.lv](http://www.aluksne.lv) norādot:

* 1. projektu ideju pieteikumu iesniegšanas vietu;
	2. projektu ideju pieteikumu iesniegšanas termiņu;
	3. kontaktpersonu pašvaldībā papildu informācijas uzziņai.
1. Projektu ideju pieteikumu iesniegšanas termiņš nevar būt īsāks par 30 (trīsdesmit) dienām no konkursa izsludināšanas dienas.
2. Projektu ideju pieteikumi, kas iesniegti pēc pieteikuma termiņa beigām, netiek izskatīti.
3. Projekta idejas pieteikums ietver šādus dokumentus:
	1. aizpildītu un parakstītu projektu idejas pieteikuma veidlapu (1. pielikums);
	2. projekta izmaksu tāmi;
	3. projekta skici vai vizualizāciju;
	4. zemes robežu plānu vai izdrukas no tīmekļvietnes [www.kadastrs.lv](http://www.kadastrs.lv), [www.topografija.lv](http://www.topografija.lv) vai [www.geolatvija.lv](http://www.geolatvija.lv) ar būtiskāko elementu attēlojumu un to izmēriem.

1. **Projekta dokumenti, to noformēšanas prasības un iesniegšanas kārtība**
2. Visas izmaksas, kas saistītas ar projekta idejas pieteikuma sagatavošanu un iesniegšanu, sedz iesniedzējs.
3. Projekta idejas pieteikumu iesniedz elektroniski Vides aizsardzības un reģionālās attīstības ministrijas 2.1.1.1.i. projekta “Līdzdalības budžeta pārvaldību nodrošinošas koplietošanas platformas attīstība un ieviešana” izstrādātajā platformā vai elektroniski, parakstot ar drošu elektronisko parakstu, nosūta uz elektroniskā pasta adresi: dome@aluksne.lv vai uz pašvaldības oficiālo e-adresi. Elektroniski iesniedzamu projekta idejas pieteikumu sagatavo vienā elektroniskā dokumenta pakotnē un pieteikumā norāda nolikuma 13.1.,13.4. apakšpunktos minēto informāciju.
4. **Projektu pieteikumu izvērtēšana, balsošana, lēmuma pieņemšana un projektu realizācija**
5. Projektu ideju pieteikumus izskata konkursa kārtībā vērtēšanas komisija (turpmāk – komisija), kuru izveido un apstiprina pašvaldības izpilddirektors ar rīkojumu.
6. Komisija izskata pieteikumus, ja tās sēdē piedalās vairāk nekā puse no tās locekļiem.
7. Pirms komisijas sēdes katrs komisijas loceklis paraksta apliecinājumu, ka viņš nav personīgi ieinteresēts kādā no konkursam iesniegtajiem projektu idejas pieteikumiem. Ja komisijas loceklis ir personīgi ieinteresēts kāda iesniegtā projekta idejas pieteikuma izskatīšanā, viņš par to informē pārējos komisijas locekļus un atstata sevi no konkrētā projektu idejas pieteikuma izskatīšanas. Parakstītie komisijas locekļu apliecinājumi glabājas pie komisijas sēdes protokola.
8. Komisijas darbu vada komisijas priekšsēdētājs, bet viņa prombūtnes laikā - komisijas priekšsēdētāja vietnieks.
9. Komisijas sēdes protokolē. Protokolu paraksta sēdes vadītājs un protokolētājs.
10. Komisijas kompetencē ir:
	1. izskatīt konkursam iesniegtos projektu ideju pieteikumus pirmajā kārtā, izvērtējot projektu ideju atbilstību nolikuma prasībām un pašvaldības iespējām tehniski un tiesiski īstenot projektu tam paredzētajā termiņā par tāmē norādīto finansējumu;
	2. lūgt iesniedzējam precizēt un/vai izskaidrot projekta idejas pieteikumā ietverto informāciju;
	3. pieaicināt komisijas darbā nozaru speciālistus un/vai ekspertus, vai kompetentas institūcijas atzinuma sniegšanai;
	4. sagatavot atzinumu par projekta idejas atbilstību nolikumam.
11. Pašvaldības izpilddirektors, ņemot vērā komisijas atzinumu, izdod rīkojumu:
	1. noraidīt projekta idejas pieteikumu, ja projekts neatbilst nolikumā noteiktajām prasībām;
	2. apstiprināt balsojuma rezultātus;
	3. projekta idejas pieteikumu nodod sabiedrības balsojumam;
	4. akceptēt pilnīgu vai daļēju konkursa balsojuma rezultātu anulēšanu vai konkursa balsojuma termiņa pagarinājumu;
	5. veikt citas darbības atbilstoši nolikumam;
	6. akceptēt atkārtotu konkursa izsludināšanu.
12. Konkursam iesniegtie projektu ideju pieteikumi tiek izvērtēti šādā kārtībā:
	1. pirmā kārta – komisija izvērtē pieteikumu atbilstību nolikuma prasībām un pašvaldības izpilddirektors izdod rīkojumu par nolikumam atbilstošo pieteikumu nodošanu sabiedrības balsojumam;
	2. otrā kārta – sabiedrības balsojums;
	3. trešā kārta – komisija apkopo balsojuma rezultātus, un pašvaldības izpilddirektors tos apstiprina.
13. Pirmajā kārtā komisija projektu idejas pieteikumus izskata 10 (desmit) darba dienu laikā pēc projektu iesniegšanas termiņa beigām, atbilstoši vērtēšanas kritērijiem (2 pielikums) šādā kārtībā:
	1. pārbauda iesniegto projektu pieteikumu atbilstību nolikuma prasībām;
	2. ja projekta ideja neatbilst nolikuma prasībām, komisija rosina pašvaldības izpilddirektoram to noraidīt;
	3. pēc projekta idejas pieteikuma pārbaudes, ja nepieciešams, to nosūta attiecīgajām kompetentajām institūcijām projekta idejas realizācijas iespējamības izvērtēšanai un projekta idejas realizācijas ietvaros veicamo darbību noteikšanai;
	4. projekta ideju, kuras realizācija pēc tās izvērtēšanas kompetentajās institūcijās, ir atzīta par neiespējamu, komisija rosina pašvaldības izpilddirektoram noraidīt.
14. Otrajā kārtā sabiedrības balsošanas termiņš nedrīkst būt īsāks par 14 (četrpadsmit) dienām.
15. Sabiedrības balsojumā var piedalīties Alūksnes novadā deklarētas fiziskas personas, kuras balsošanas izsludināšanas dienā sasniegušas 16 gadu vecumu.
16. Katrs balsstiesīgais novada iedzīvotājs drīkst balsot 1 (vienu) reizi.
17. Balsojums tiek veikts elektroniski Vides aizsardzības un reģionālās attīstības ministrijas 2.1.1.1.i. projekta “Līdzdalības budžeta pārvaldību nodrošinošas koplietošanas platformas attīstība un ieviešana” izstrādātajā platformā vai Alūksnes novada mobilajā lietotnē.
18. Trešajā kārtā, noslēdzoties konkursa balsojuma termiņam, tiek apkopoti balsojuma rezultāti, kurus komisija 10 (desmit) darba dienu laikā virza apstiprināšanai pašvaldības izpilddirektoram. Finansējums tiek piešķirts secīgi ne vairāk kā 2 (divām) projektu idejām ar vislielāko balsu skaitu, ievērojot nolikuma 5. punktā paredzētā finansējuma apmēru.
19. Ja konkurss ir noslēdzies ar vienādu balsu skaitu vairākām projektu idejām, kuru realizācija, ievērojot nolikuma 5. punktā paredzētā finansējuma apmēru, vienlaikus nav iespējama, pašvaldības izpilddirektors pieņem lēmumu par atkārtotu otrās kārtas balsojumu.
20. Par piešķirtā un apstiprinātā finansējuma apmēru iesniedzējs tiek informēts 10 (desmit) darba dienu laikā no pašvaldības izpilddirektora lēmuma pieņemšanas dienas.
21. Pašvaldības izpilddirektors var izbeigt konkursu bez rezultātiem, gadījumos, ja:
	1. nav iesniegta neviena projekta ideja;
	2. visi iesniegtie projektu idejas pieteikumi neatbilst nolikuma prasībām;
	3. ir konstatēts cits būtisks iemesls, kas liedz turpināt konkursa norisi.
22. Paziņojumu par konkursa rezultātiem publicē Alūksnes novada pašvaldības tīmekļa vietnē www.aluksne.lv, sociālo tīklu profilos un informatīvajā izdevumā.
23. Projektu ideju realizēšanas maksimālais termiņš ir 2 (divi) gadi no dienas, kad pašvaldības izpilddirektors pieņēmis lēmumu par projekta un tam piešķirtā finansējuma apstiprināšanu.

**VI. Noslēguma jautājums**

Saistošie noteikumi stājas spēkā 2025. gada 1. janvārī.

1. Pielikums
Alūksnes novada pašvaldības domes
\_\_.\_\_.2024. saistošajiem noteikumiem Nr. ­­­\_\_/2024

**PROJEKTA PIETEIKUMA VEIDLAPA**

**1. Informācija par projekta iesniedzēju**

|  |
| --- |
| **Projekta iesniedzējs – fiziska persona** |
| Vārds, uzvārds |   |
| Personas kods |   |
| Deklarētās dzīvesvietas adrese |   |
| Korespondences adrese*(nav jānorāda, ja projektu iesniedz elektroniski)* |   |
| Kontaktinformācija*(tālruņa numurs, e-pasta adrese)* |   |
|   |   |

|  |
| --- |
| **Projekta iesniedzējs – juridiska persona (nevalstiskā organizācija)** |
| Nosaukums |   |
| Vienotais reģistrācijas numurs |   |
| Juridiskā adrese |   |
| Korespondences adrese*(nav jānorāda, ja projektu iesniedz elektroniski)* |   |
| Kontaktinformācija saziņai(tālruņa numurs, e-pasta adrese) |   |
| Pārstāvja vārds, uzvārds |   |
| Pārstāvības pamats(statūti, pilnvarojums, cits) |   |

**2. Informācija par projektu**

|  |
| --- |
| **2.1. Informācija par projekta īstenošanas vietu** |
| Adrese |   |
| Kadastra apzīmējums |   |
| Papildu informācija, kas iespējami precizē projekta īstenošanas vietu |   |
|   |
| **2.2. Projekta nosaukums** (īss, uzmanību piesaistošs, līdz 50 zīmēm) |
|  |
|   |

|  |
| --- |
| **2.3. Īss projekta apraksts** ( līdz 250 zīmēm) |
|  |
|   |

|  |
| --- |
| **2.4. Projekta detalizēts elementu apraksts un tā sabiedriskā nepieciešamība** (aprakstiet projektu – kā vajadzētu izskatīties projektam un tā atsevišķiem elementiem, kādu pievienoto vērtību projekts sniedz?, nosauciet galveno mērķa grupu) |
|  |
|   |

|  |
| --- |
| **2.5. Projekta īstenošanai iespējami nepieciešamais finansējums** (norādiet projekta darbu apjomu, iespējamās darbu un materiālu izmaksas) |
| *Paredzamās darbu izmaksas:*

|  |  |  |  |  |
| --- | --- | --- | --- | --- |
| **Darbu veids****vai konstruktīvā elementa nosaukums, apraksts** | **Cena par vienību, EUR (bez PVN)** | **Vienību skaits** | **Kopējā cena, EUR (bez PVN)** | **Piezīmes** |
| *Projektēšana un autoruzraudzība1* |   |   |   |   |
| *Būvuzraudzība2* |   |   |   |   |
|   |   |   |   |   |
|   |   |   |   |   |
|   |   |   |   |   |
| PAVISAM KOPĀ BEZ PVNPVNPAVISAM KOPĀ AR PVN |   |   |
|   |   |
|   |   |

*1****Ne vairāk kā*** *10 % no projekta īstenošanas izmaksām.**2* *N****e vairāk kā****3 % no projekta īstenošanas izmaksām.* |
|   |

|  |
| --- |
| **2.6. Projekta pielikumi** |
| * projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, www. kadastrs.lv vai [www.geolatvija.lv](http://www.geolatvija.lv));
* vismaz viena vizualizācija, kurā uzskatāmi attēlots projekta īstenošanas rezultāts;
* dokuments, kas apliecina projekta iesniedzēja pilnvarotās personas tiesības rīkoties projekta iesniedzēja vārdā (ja attiecināms);
* cits (*norādīt*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 |

2. Pielikums
Alūksnes novada pašvaldības domes
\_\_.\_\_.2024. saistošajiem noteikumiem Nr. ­­­\_\_/2024

**Alūksnes novada pašvaldības līdzdalības budžeta projektu ideju pieteikumu pirmās kārtas vērtēšanas kritēriji**

|  |  |  |  |
| --- | --- | --- | --- |
| **Nr.** | **Kritērijs** | **Atbilst** | **Neatbilst** |
| 1. | Projekta idejas pieteikums iesniegts noteiktajā termiņā un kārtībā. |   |   |
| 2. | Projekta idejas pieteikums atbilst nolikuma 7. punktā noteiktajiem kritērijiem: |   |   |
| 2.1. | Projekta realizēšanas vieta ir publiskā lietošanā esošs pašvaldības īpašums Alūksnes novadā  |   |   |
| 2.2. | Ir iesniegta tāme, un iesniegtā tāme atbilst realizējamajām projekta idejas iespējām un tajā iekļautas visas iespējamās izmaksas. |   |   |
| 2.3. | Projekta idejas mērķis nodrošina pašvaldības autonomo funkciju īstenošanu atbilstoši [Pašvaldību likuma](https://likumi.lv/ta/id/336956-pasvaldibu-likums) [4. pantam](https://likumi.lv/ta/id/336956-pasvaldibu-likums#p4). |   |   |
| 2.4. | Projekts ir saistīts ar jaunas infrastruktūras radīšanu vai jau esošas infrastruktūras uzlabošanu un šiem uzlabojumiem ir sabiedriski nozīmīga vērtība, kā arī projekta idejas rezultāts būs plaši pieejams iedzīvotājiem. |  |  |
| 2.5. | Projekta ideja atbilst pašvaldības plānošanas un attīstības dokumentiem: Alūksnes novada attīstības programmas 2022.-2027. gadam rīcības plāna uzdevumiem un Alūksnes novada teritorijas plānojumam 2015. – 2027.gadam. |   |   |
| 2.6. | Projekta idejas rezultātu neplāno izmantot komercdarbībai un peļņas gūšanai, tam nav reliģisks vai politisks raksturs. |  |  |
| 2.7. | Pašvaldībai ir tiesības saprātīgi samazināt projektā paredzētās izmaksas saskaņā ar veiktajām iepirkuma procedūrām. |  |  |
|  | Iesniegtajai projekta idejai paredzēta pilnīga tās realizācija.  |   |   |
|  | Projekta ideju nav paredzēts īstenot vairākās kārtās.  |   |   |
| 3. | Projekta idejas īstenošanai nav piešķirts finansējums no pašvaldības kārtējā gada budžeta. |   |   |

**Paskaidrojuma raksts
Alūksnes novada pašvaldības saistošajiem noteikumiem Nr. \_\_\_\_/2024 “Alūksnes novada pašvaldības līdzdalības budžeta nolikums”**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Saistošo noteikumu izdošanas mērķis ir noteikt kārtību, kādā Alūksnes novada pašvaldība īsteno līdzdalības budžeta projektu ideju konkursu. Konkursa mērķis ir veicināt sabiedrības iesaisti, iniciatīvu un līdzdalību Alūksnes novada attīstībā un pašvaldībai iegūt atgriezenisko saiti par nepieciešamajiem vides uzlabojumiem. |
| 2. Fiskālā ietekme uz pašvaldības budžetu | [Pašvaldību likuma](https://likumi.lv/ta/id/336956-pasvaldibu-likums) [59. panta](https://likumi.lv/ta/id/336956-pasvaldibu-likums#p59) otrā daļa nosaka, ka gadskārtējā pašvaldības budžetā sākot ar 2025. gadu jāparedz finansējums līdzdalības budžetam vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – tiesiskais regulējums attiecināms uz sabiedrībai pieejamu publisku ārtelpu ar neierobežotu piekļuvi, veicinās iedzīvotāju iniciatīvu iesaisti un līdzdalību Alūksnes novada attīstībā. Ietekme uz vidi – ņemot vērā to, ka saistošie noteikumi paredz ieguldījumus publiskās ārtelpas infrastruktūrā, paredzama ietekme uz vidi, labiekārtojot un attīstot jaunas Alūksnes novada teritorijas. Ietekme uz uzņēmējdarbības vidi un konkurenci – nav. |
| 4. Ietekme uz administratīvajām procedūrām un to izmaksām | Noteikumu izpildei nav nepieciešama jaunu institūciju izveide vai esošo institūciju paplašināšana. Visas izmaksas, kas saistītas ar projekta pieteikuma sagatavošanu un iesniegšanu, sedz iesniedzējs. |
| 5. Ietekme uz pašvaldības funkcijām un cilvēkresursiem | Sasitošie noteikumi veicinās [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 2., 4., 5., 6., 7. un 20. punktā noteikto funkciju izpildi, savukārt, atbilstoši [44. panta](https://likumi.lv/ta/id/336956-pasvaldibu-likums#p44) otrajai daļai, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. |
| 6. Informācija par izpildes nodrošināšanu | Saistošo noteikumu izpildei nav nepieciešams veidot jaunas institūcijas vai jaunas darba vietas. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Saistošie noteikumi un to paskaidrojuma raksts sabiedrības viedokļa noskaidrošanai publicēts pašvaldības oficiālajā tīmekļvietnē www.aluksne.lv. Norādītajā termiņā (2024.gada 30.maija – 2024.gada 13.jūnijam) saistošo noteikumu projekts tika nodots sabiedriskajai apspriešanai.Noteiktajā termiņā pašvaldībā saņemts divu personu viedoklis. Priekšlikums neierobežot atbalstāmo projektu skaitu, netiek atbalstīts, jo tādējādi netiktu sasniegts pašvaldības mērķis par kvalitatīviem, ilgspējīgiem vides uzlabojumiem, kuri plaši pieejami iedzīvotājiem.Priekšlikums palielināt līdzdalības budžeta apjomu gada budžeta ietvaros, netiek atbalstīts, jo Pašvaldību likuma 59.panta 2.punkts nosaka, ka pašvaldība līdzdalības budžetam paredz vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. |